Berenike IV

Berenike IV Epifaneia (Grieks: Βερενίκη; 77-55 v.C.) was 'n Griekse prinses en koningin van die Ptolemeïese dinastie van Egipte. Sy het van 58-55 v.C. oor Egipte regeer gedurende die verbanning van haar vader, Ptolemeus XII Auletes, na Rome. Dit is onduidelik of sy eers die medeheerser was saam met haar ma, Cleopatra V, of 'n moontlike suster, Cleopatra VI, maar sy het in 57 v.C. alleenheerser geword. 

Met die terugkeer van Ptolemeus XII na Egipte met Romeinse militêre hulp, is Berenike IV omvergewerp en deur haar vader laat vermoor. Hy het voor sy dood 'n ander dogter, Cleopatra VII, en sy seun Ptolemeus XIII as medeheersers aangewys.

Skakels

Kategorie:Farao's van Egipte